רן פוליאקין

רן פוליאקין (נולד ב-1967) הוא איש עסקים ויזם ישראלי בתחום הטכנולוגיה.

פעילותו העסקית 
ב-2007 הקים את חברת פאוורמט (Powermat) שהייתה חלוצה בטכנולוגית מערכות טעינה אלחוטית לטלפונים ניידים. פוליאקין שימש כמנכ"ל ויו"ר הדירקטוריון עד דצמבר 2014. החברה פיתחה טכנולוגיית טעינה אלחוטית לסמארטפונים בתקן אותו יזמה - PMA, אשר אומץ על ידי תאגידים עולמיים ביניהם דורסל, ג'נרל מוטורס, פלקסטרוניקס ו-AT&T ובשנת 2014 השלימה פריסה רחבה של עמדות הטענה הממוקמות בסניפי סטארבקס בקליפורניה ובנקודות בילוי שונות בניו יורק. ב–2013 הגיעה החברה להכנסות בקצב של 200 מיליון דולר בשנה.  

כיום, פוליאקין עומד בראש מרכז פיתוח שהקים בנווה אילן בו פועלים עשרה סטארטאפים, ובהם ננו-אקס אימג'ינג, המפתחת מכשור דימות רפואי מבוסס קרני רנטגן המיוצרות באמצעות רכיב MEMS, "אילומיג'ין" (Illumigyn), מכשיר לשיפור הבדיקות לאיתור סרטן צוואר הרחם, "קינפלואו" (Qinflow), מכשיר לחימום עירויי דם ואינפוזיות בתנאי שטח ו-"וולסנס" (Wellsense) – מערכת למיפוי לחץ באמצעות חוטים השזורים במזרני בתי חולים ואשר מפחיתה את הסכנה לפצעי לחץ בעת שכיבה ממושכת.

ב-2016 הקים במרכז הפיתוח שלו את טאפ סיסטמס (Tap Systems) אשר פיתחה את Tap, מקלדת לבישה בצורת רצועה צרה המתרגמת צירופים שונים של נקישות האצבעות על כל משטח למספרים ואותיות.

חיים פרטיים 

פוליאקין נולד בירושלים מתגורר בישראל, נשוי ואב לחמישה.

קישורים חיצוניים 
 

 
 
 
 "פלאפונים יוכלו להיטען בלי חוט, שקע וחשמל", ריאיון עם רן פוליאקין באתר גלי צה"ל
 
 
 הדר חורש, "המוח הישראלי גאה להציג: 20 פיתוחים והמצאות כחול־לבן שכבשו את העולם", באתר מעריב אונליין, 12 במאי 2016

הערות שוליים 

יזמי היי-טק ישראלים
אנשי עסקים ישראלים
מייסדי חברות טכנולוגיה יהודים
ישראלים שנולדו ב-1967